এম. জয়চন্দ্রন

মধুসূদনন নায়ার জয়চন্দ্রন (জন্ম ১৪ জুন ১৯৭১), যিনি এম. জয়চন্দ্রন নামে অধিক পরিচিত, হলেন একজন ভারতীয় সুরকার, সঙ্গীত পরিচালক ও নেপথ্য সঙ্গীতশিল্পী। তিনি দক্ষিণ ভারতীয় চলচ্চিত্রে কাজ করে থাকেন। তিনি রেকর্ড সংখ্যক সাতবার শ্রেষ্ঠ সঙ্গীত পরিচালক বিভাগে কেরল রাজ্য চলচ্চিত্র পুরস্কার অর্জন করেছেন। ২০০৫ সালে তিনি নোট্টাম চলচ্চিত্রের "মেল্লে মেল্লে" গানে কণ্ঠ দিয়ে শ্রেষ্ঠ সঙ্গীতশিল্পী বিভাগেও কেরল রাজ্য চলচ্চিত্র পুরস্কার অর্জন করেন। ২০১৫ সালে তিনি এন্নু নিন্টে মোইধিঁ চলচ্চিত্রের জন্য শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার অর্জন করেন। জয়চন্দ্রন ১৯৭১ সালের ১৪ই জুন কেরল রাজ্যের তিরুবনন্তপুরমে জন্মগ্রহণ করেন। তিনি পাঁচ বছর বয়সে আত্তিঙ্গাল হরিহর আইয়ার নিকট এবং পরে পেরুম্বাবুর জি. রবীন্দ্রনাথের নিকট কর্ণাটকী সঙ্গীতের তালিম নেন। এরপর তিনি ১৮ বছর নেয়াত্তিঙ্কারা মোহনচন্দ্রনের অধীনে শিক্ষা লাভ করেন। এই সময়ে তিনি ১৯৮৭ থেকে ১৯৯০ সাল পর্যন্ত টানা চারবার কেরল বিশ্ববিদ্যালয়ের যুব উৎসবের কর্ণাটকী সঙ্গীত প্রতিযোগিতায় জয় লাভ করেন। তিনি টিকেএম কলেজ অব ইঞ্জিনিয়ারিং এবং কলেজ অব ইঞ্জিনিয়ারিং, ত্রিভান্ড্রাম থেকে ইলেকট্রিক্যাল ইঞ্জিনিয়ারিং বিষয়ে স্নাতক সম্পন্ন করেন। জয়চন্দ্রন ১৯৯৩ সালে বসুধা চলচ্চিত্রে নেপথ্য সঙ্গীতশিল্পী হিসেবে কাজের মধ্য দিয়ে চলচ্চিত্রে পদার্পণ করেন। এরপর তিনি মালয়ালম সঙ্গীত পরিচালক জি. দেবরাজনের সহকারী হিসেবে কাজ করেন। ১৯৯৫ সালে চন্তা চলচ্চিত্রের সঙ্গীত পরিচালনার মধ্য দিয়ে তিনি স্বাধীন সঙ্গীত পরিচালক হিসেবে কাজ শুরু করেন। ২০০৩ সালে তিনি গৌরিশঙ্করম চলচ্চিত্রের সুর ও সঙ্গীতায়োজন করেন। এই কাজের জন্য তিনি শ্রেষ্ঠ সঙ্গীত পরিচালক বিভাগে কেরল রাজ্য চলচ্চিত্র পুরস্কার অর্জন করেন। পরের বছর তিনি পেরুমাঝাক্কলম ও কদাবশেষন চলচ্চিত্রের জন্য পুনরায় শ্রেষ্ঠ সঙ্গীত পরিচালক বিভাগে কেরল রাজ্য চলচ্চিত্র পুরস্কার অর্জন করেন। এছাড়া পেরুমাঝাক্কমলম চলচ্চিত্রের জন্য তিনি শ্রেষ্ঠ মালয়ালম সঙ্গীত পরিচালক বিভাগে ফিল্মফেয়ার পুরস্কার দক্ষিণ অর্জন করেন। ২০০৫ সালে তিনি নোট্টাম চলচ্চিত্রের "মেল্লে মেল্লে" গানে কণ্ঠ দিয়ে শ্রেষ্ঠ সঙ্গীতশিল্পী বিভাগে কেরল রাজ্য চলচ্চিত্র পুরস্কার অর্জন করেন। ২০০৭ সালে তিনি নিবেদ্যম চলচ্চিত্রের সুরায়োজন করেন। এই চলচ্চিত্রের জন্য তিনি তৃতীয়বারের মত শ্রেষ্ঠ সঙ্গীত পরিচালক বিভাগে কেরল রাজ্য চলচ্চিত্র পুরস্কার অর্জন করেন। ২০১০ সালের তিনি করায়িলেক্কু অরু কাদল দূরম চলচ্চিত্রের জন্য শ্রেষ্ঠ সঙ্গীত পরিচালক বিভাগে কেরল রাজ্য চলচ্চিত্র পুরস্কার অর্জন করেন। ২০১১ সালে তিনি প্রণয়ম চলচ্চিত্রের জন্য শ্রেষ্ঠ মালয়ালম সঙ্গীত পরিচালক বিভাগে ফিল্মফেয়ার পুরস্কার দক্ষিণ অর্জন করেন। ২০১২ সালে তিনি সেলুলয়েড চলচ্চিত্রের জন্য ষষ্ঠবারের মত শ্রেষ্ঠ সঙ্গীত পরিচালক বিভাগে কেরল রাজ্য চলচ্চিত্র পুরস্কার এবং তৃতীয়বারের মত শ্রেষ্ঠ মালয়ালম সঙ্গীত পরিচালক বিভাগে ফিল্মফেয়ার পুরস্কার দক্ষিণ অর্জন করেন। ২০১৫ সালে তিনি এন্নু নিন্টে মোইধিঁ চলচ্চিত্রের জন্য শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার এবং শ্রেষ্ঠ মালয়ালম সঙ্গীত পরিচালক বিভাগে ফিল্মফেয়ার পুরস্কার দক্ষিণ অর্জন করেন। ২০১৬ সালে কম্বজি চলচ্চিত্রের সঙ্গীতায়োজনের জন্য তিনি শ্রেষ্ঠ সঙ্গীত পরিচালক বিভাগে কেরল রাজ্য চলচ্চিত্র পুরস্কার অর্জন করেন। "Scaling peaks of success"। দ্য হিন্দু (ইংরেজি ভাষায়)। ২১ অক্টোবর ২০০৫। ১৯ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১ মে ২০২০।  "The 59th Idea Filmfare Awards 2011(South)"। দ্য টাইমস অব ইন্ডিয়া (ইংরেজি ভাষায়)। ৪ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১ মে ২০২০।  এম, অতিরা (২৮ মার্চ ২০১৬)। "Straight from the heart - M. Jayachandran is overwhelmed on winning the National Film Award for Best Music Direction"। দ্য হিন্দু (ইংরেজি ভাষায়)। সংগ্রহের তারিখ ১ মে ২০২০।  সুমন, দীপা (২৭ জানুয়ারি ২০১৭)। "M Jayachandran wins the Best Composer award at 63rd Filmfare South"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ১ মে ২০২০।  উইকিমিডিয়া কমন্সে এম. জয়চন্দ্রন সংক্রান্ত মিডিয়া রয়েছে। দাপ্তরিক ওয়েবসাইট ওয়েব্যাক মেশিনে আর্কাইভকৃত ৪ মে ২০২০ তারিখে ইন্টারনেট মুভি ডেটাবেজে এম. জয়চন্দ্রন (ইংরেজি)